Райнер Мария Рилке
Сфинкс

Превод от немски: Петър Велчев, 1979

chitanka.info

Откриха я с глава полуразбита —

в ръката й изстиваше цвета.

Тълпа зяпачи… Тропот на копита.

Кола към болницата полетя.

За миг очи отвори с болка скрита.

Ни име, ни писмо. Коя е тя?

И влезе лекар, тихо я запита.

И поп — не трепна нямата уста.

Среднощ да каже нещо се опита…

Но никой не я чу. Тя изхриптя.

След туй изнесоха, с платно покрита,

скръбта й с нея. — Вън бе пустота.

1896

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.